கேள்வி: அக்டோபர் 22 - நிகழ்வுகள் என்பது என்ன?
பதில்: * 362 &ndash; அந்தியோக்கியா அருகில் அமைந்திருந்த அப்போலோவின் ஆலயம் தீக்கிரையானது. * 794 &ndash; பேரரசர் கன்மு ஜப்பான்யத் தலைநகரை எய்யன்கியோவுக்கு (தற்போது கியோத்தோ) மாற்றினார். *1383 &ndash; போர்த்துக்கல் மன்னன் முதலாம் பேர்டினண்டு ஆண் வாரிசு அற்ற நிலையில் இறந்ததை அடுத்து நாட்டில் உள்நாட்டுப் போர் ஆரம்பமானது. *1633 &ndash; டச்சு கிழக்கிந்தியக் கம்பனியுடன் மிங் அரசமரபு சீனாவின் தெற்கு பூஜியன் கடலில் போரில் ஈடுபட்டு பெரும் வெற்றி பெற்றது. *1707 &ndash; 1707 சில்லி கடற்படை துன்பியல் நிகழ்வு: பிரித்தானியாவின் நான்கு அரச கடற்படை கப்பல்கள் கடல்வழிநடத்துதலின் தவறால் சில்லி தீவுகள் மூழ்கியதில் ஆயிரக்கணக்கான கடற்படையினர் உயிரிழந்தனர். இதன் காரணமாக முதலாவது நெடுங்கோட்டுச் சட்டம் 1714 இல் அறிமுகப்படுத்தப்பட்டது. *1784 &ndash; உருசியப் பேரரசு அலாஸ்காவில் கோடியாக் தீவில் குடியேற்றத்தை அமைத்தது. *1797 &ndash; பதிவு செய்யப்பட்ட முதலாவது வான்குடைப் பாய்ச்சல் அந்திரே-சாக் கர்னெரின் என்பவரால் பாரிஸ் நகருக்கு 3200 அடி மேலாக நிகழ்த்தப்பட்டது. *1844 &ndash; பாரிய எதிர்பார்ப்பு: வில்லியம் மில்லரின் படிப்பினைகளைப் பின்பற்றிய மில்லரிய கிறித்தவர்கள் இயேசுவின் இரண்டாம் வருகையும் உலக முடிவையும் எதிர்பார்த்திருந்தனர். அடுத்த நாள் பெரும் ஏமாற்ற நாளாக அறிவிக்கப்பட்டது. *1859 &ndash; எசுப்பானியா மொரோக்கோ மீது போர் தொடுத்தது. *1877 &ndash; இசுக்காட்லாந்து இடம்பெற்ற பிளான்டையர் சுரங்க விபத்தில், 207 சுரங்கத் தொழிலாளர்கள் இறந்தனர். *1878 &ndash; செயற்கை ஒளிக்கு கீழ் முதலாவது ரக்பி கால்பந்து போட்டி இங்கிலாந்தின் சால்போட் நகரில் நடைபெற்றது. *1879 &ndash; தாமசு ஆல்வா எடிசன் தனது முதலாவது தொழில் ரீதியான மின் வெள்ளொளிர்வு விளக்குப் பரிசோதித்தார். இது 13½ மணி நேரம் எரிந்தது. *1927 &ndash; நிக்கோலா தெஸ்லா ஒரு முனை மின்சாரம் உட்பட 6 புதிய கண்டுபிடிப்புகளை அறிவித்தார். *1941 &ndash; இரண்டாம் உலகப் போர்: பிரெஞ்சு எதிர்ப்புக் குழுவின் உறுப்பினர் கை மோக்கே மற்றும் 29 பணயக்கைதிகள் நாட்சி செருமனிப் படைகளால் சுட்டுக் கொல்லப்பட்டனர். *1943 &ndash; இரண்டாம் உலகப் போர்: செருமனி மீது பிரித்தானிய அரச வான்படையினரின் இரண்டாவது நெருப்புப்புயல் தாக்குதலின் போது, காசெல் நகரில் 10,000 பேர் கொல்லப்பட்டனர், 150,000 பேர் வீடுகளை இழந்தனர். *1947 &ndash; காஷ்மீர் பிரச்சினை தொடங்கியது. *1957 &ndash; வியட்நாம் போர்: ஐக்கிய அமெரிக்காவின் முதல் போர்ச் சாவு இடம்பெற்றது. *1962 &ndash; கியூபா ஏவுகணை நெருக்கடி: கியூபாவில் சோவியத் அணுக்கரு ஆயுதங்கள் இருப்பதைத் தமது விமானப் படையினர் கண்டறித்துள்ளதாக அமெரிக்கத் தலைவர் ஜான் எஃப். கென்னடி அறிவித்தார். *1964 &ndash; பல்கட்சிக் குழு கனடாவின் கொடிக்கான வடிவமைப்பை முடிவு செய்தது. *1964 &ndash; பிரெஞ்சு எழுத்தாளர் இழான் பவுல் சார்த்ரவுக்கு அமைதிக்கான நோபல் பரிசு அறிவிக்கப்பட்டது, எனினும் அவர் அதனைப் பெற்றுக் கொள்ள மறுத்து விட்டார். *1965 &ndash; இந்தியா-பாக்கித்தான் இடையான இரண்டாம் காஷ்மீர் போர் முடிவுக்கு வந்தது. *1966 &ndash; சோவியத் ஒன்றியம் லூனா திட்டம் விண்கலத்தை சந்திரனை நோக்கி ஏவியது. *1968 &ndash; நாசாவின் அப்பல்லோ திட்டம் விண்கலம் பூமியை 163 தடவைகள் சுற்றிய பின்னர் அட்லாண்டிக் பெருங்கடல் கடலில் பாதுகாப்பாக இறங்கியது. *1970 &ndash; துங்கு அப்துல் ரகுமான் மலேசியாவின் பிரதமர் பதவியில் இருந்து விலகினார். *1972 &ndash; வியட்நாம் போர்: ஹோ சி மின் நகரம் ஹென்றி கிசிஞ்சர் தென் வியட்நாம் தலைவர் நியூவென் வான் தீயுவும் போர் நிறுத்தம் தொடர்பாக சந்தித்து உரையாடினர். *1975 &ndash; சோவியத்தின் ஆளில்லா விண்கலம் வெனேரா வெள்ளி (கோள்)க் கோள் மீது தரையிறங்கியது. *1978 &ndash; திருத்தந்தை இரண்டாம் அருள் சின்னப்பர் திருத்தந்தையாக பதவியேற்றார். *1987 &ndash; ஈழப்போர்: யாழ்ப்பாணம் அராலித் துறையில் இந்திய அமைதிப் படையின் உலங்குவானூர்தி தாக்கியதில் பல பயணிகள் கொல்லப்பட்டனர். *1999 &ndash; இரண்டாம் உலகப் போர்க் காலத்தில் பிரான்சு பணியாற்றிய மோரிசு பேப்போன் என்ற இராணுவ அதிகாரிக்கு மானுடத்துக்கு எதிரான குற்றங்கள் சிறைத்தண்டனை விதிக்கப்பட்டது.. *2001 &ndash; முனைய துணைக்கோள் ஏவுகலம் விண்கலத்தை இந்தியா வெற்றிகரமாக விண்ணில் செலுத்தியது. *2007 &ndash; எல்லாளன் நடவடிக்கை 2007: இலங்கையின் அனுராதபுரம் இலங்கை வான்படைத் தளம் மீது விடுதலைப் புலிகள் கரும்புலிகள் நடத்திய தாக்குதலில் கரும்புலிகள் 20 பேரும், இலங்கை படையினர் 14 பேரும் கொல்லப்பட்டு பல வானூர்திகள் அழிக்கப்பட்டன. *2008 &ndash; இந்தியா சந்திரனை நோக்கிய சந்திரயான்-1 என்ற முதலாவது ஆளில்லா விண்கலத்தை ஏவியது. *2013 &ndash; ஆத்திரேலியத் தலைநகர ஆட்புலம் ஒருபால் திருமணம் அங்கீகரித்தது.